turjo4nis/wikipedia-bn-dump-20250701 huggingface dataset:
কবীন্দ্র পরমেশ্বর

কবীন্দ্র পরমেশ্বর অথবা পরমেশ্বর দাস ছিলেন একজন মধ্যযুগীয় (১৫শ শতাব্দী-১৬শ শতাব্দী) বাঙালি কবি। তিনিই সর্বপ্রথম বাংলা ভাষায় সংস্কৃত মহাকাব্য মহাভারত অনুবাদ করেন। তিনি হোসেন শাহের সেনাপতি ও চট্টগ্রামের শাসনকর্তা পরাগল খাঁ-র সভাকবি ছিলেন।

জীবনী 
কবীন্দ্র পরমেশ্বর পঞ্চদশ শতাব্দীতে অধুনা পশ্চিমবঙ্গের হুগলী জেলার সপ্তগ্রামের বলান্দায় জন্মগ্রহণ করেন। ষোড়শ শতাব্দীর প্রথমে গৌড়ের সুলতান আলাউদ্দিন হুসেন শাহের "লস্কর" (সেনাপতি) পরাগল খাঁ চট্টগ্রাম অধিকার করেন। গৌড়েশ্বর তাকেই চট্টগ্রামের শাসনকর্তা নিযুক্ত করেন। পরাগল খাঁ ছিলেন বিদ্যোৎসাহী ব্যক্তি। তিনি হিন্দু পুরাণের কাহিনী লোকমুখে শুনে উৎসাহিত হয়ে পরমেশ্বরকে এক দিনের মধ্যে শোনার উপযোগী করে বাংলায় মহাভারত রচনা করার নির্দেশ দেন:

মূল মহাভারতের মোট শ্লোক সংখ্যা এক লক্ষ, তা এক দিনে শোনা কার্যত অসম্ভব। তাই তার উপরোধে পরমেশ্বর উক্ত মহাকাব্যের কাহিনী সংক্ষেপ করে পাণ্ডববিজয় কাব্য রচনা করেন:

 
পরাগল খাঁর নির্দেশে লিখিত বলে এই কাব্যের অপর নাম হয় পরাগলী মহাভারত। কাব্য লিখে পরমেশ্বর পরাগল খাঁ-র কাছ থেকে "কবীন্দ্র" উপাধি পান। পরমেশ্বর লিখেছেন, পরাগল খাঁ রোজ পাণ্ডববিজয় শুনতে চাইতেন।

রচনাকাল 
গৌড়ের সুলতান আলাউদ্দিন হুসেন শাহ ১৪৯৩ থেকে ১৫১৯ সাল পর্যন্ত রাজত্ব করেছিলেন। পরাগল খাঁ-ও এই সময়েই চট্টগ্রামের শাসক ছিলেন। সুতরাং পাণ্ডববিজয় কাব্য এই সময়ই রচিত হয় বলে অনুমান করা হয়। অর্থাৎ, কবীন্দ্র পরমেশ্বর চৈতন্য মহাপ্রভুর সমসাময়িক ছিলেন।

পাণ্ডববিজয় কাব্য 
পরাগল খাঁ পৌরাণিক কাহিনীর অনুরাগী হলেও মুসলমান ছিলেন; তাই মহাভারতের জটিল দার্শনিক অংশ তার ভাল নাও লাগতে পারে, এই কথা ভেবে কবীন্দ্র পরমেশ্বর শুধু মহাভারতের উপাখ্যানভাগ অতি সংক্ষিপ্ত আকারে অনুবাদ করেন। সংক্ষিপ্ত অনুবাদ করলেও তিনি মহাভারতের কোনো অংশই বাদ দেননি। আবার অনুবাদ সংক্ষিপ্ত হওয়ার দরুন তিনি তার কবিত্ব শক্তির যথাযথ প্রকাশের সুযোগও পাননি। যদিও স্থানে স্থানে তিনি যথাযথভাবে মূলানুগ অনুবাদই করেছিলেন।

মহাভারত অনুবাদকালে পরমেশ্বরের সামনে নির্দিষ্ট কোন পূর্ব-আদর্শ বা মানদণ্ড ছিল না। তাই পয়ার ও ত্রিপদী ছন্দে সরল ভাষায় তার কাব্য রচনা করেছিলেন। উচ্চমানের কবিত্বশক্তির পরিচয় দিতে না পারলেও, কাব্যটি নিকৃষ্ট মানের অবশ্যই নয়। কাব্যভাষার খানিক নমুনা নিচে দেওয়া হল:

পরমেশ্বর ছিলেন সংস্কৃত ভাষায় সুপণ্ডিত রাজসভার কবি। তা সত্ত্বেও তার কাব্যে পাণ্ডিত্যের আতিশায্য দেখা যায় না। তার বাংলা তৎসম-বহুল। শ্রীকৃষ্ণের রূপবর্ণনা অংশে তিনি লিখেছেন:

তবে রাজসভার বাইরে তার কাব্য বিশেষ জনপ্রিয়তা পায়নি।

রচিত গ্রন্থ 
পরাগল খাঁ'র আদেশে কবিন্দ্র পাণ্ডববিজয় বা পরাগলী মহাভারত রচনা করেন। এই গ্রন্থের বহু অনুকরণ আছে। কিন্তু মূল পাণ্ডববিজয় বা পরাগলী মহাভারত গ্রন্থ এখন পর্যন্ত অপ্রকাশিত অবস্থায় রয়েছে।

বিতর্ক 
অনেকের মতে কবীন্দ্র পরমেশ্বর ও শ্রীকর নন্দী একই লোক। তবে এ বিষয়ে গবেষণার সুযোগ এখনো আছে।

আরও দেখুন 

 মহাকাব্য
 মহাভারত
 রামায়ণ
 পুরাণ
 চট্টগ্রাম
 চৈতন্য মহাপ্রভু
 কাশীরাম দাস
 কালীপ্রসন্ন সিংহ
 রাজশেখর বসু
 শ্রীকর নন্দী

তথ্যসূত্র 

বাঙালি কবি
চট্টগ্রাম জেলার কবি
বাঙালি লেখক
১৬শ শতাব্দীর বাঙালি কবি
১৫শ শতাব্দীর বাঙালি কবি
শ্রীকর নন্দী

শ্রীকর নন্দী ছিলেন একজন মধ্যযুগীয় (পঞ্চদশ শতাব্দী-ষোড়শ শতাব্দী) বাঙালি কবি। তিনি প্রথম বাংলা ভাষায় জৈমিনি ভারত (ঋষি জৈমিনি রচিত মহাভারত) অনুবাদ করেন। তিনি চট্টগ্রামের বাসিন্দা ছিলেন।

অশ্বমেধ পর্ব 

হোসেন শাহের সেনাপতি পরাগল খাঁ'র সন্তান ও চট্টগ্রামের শাসনকর্তা নসরৎ খাঁ ওরফে ছুটি খাঁ ছিলেন শ্রীকর নন্দী'র পৃষ্ঠপোষক। ছুটি খাঁ নিজ পিতার দৃষ্টান্ত অনুসরণপূর্বক তাকে দিয়ে মহাভারতের "অশ্বমেধপর্ব" বাংলা ভাষায় অনুবাদের জন্য অনুরোধ করেন। শ্রীকর নন্দী পূর্ণাঙ্গ মহাভারত অনুবাদ না করে সংস্কৃত মহাকাব্য মহাভারত অবলম্বনে জৈমিনি রচিত জৈমিনি ভারত থেকে শুধু "অশ্বমেধ পর্ব" অনুবাদ করেছিলেন। ছুটি খাঁ-র অনুরোধে লিখিত বলে শ্রীকর নন্দী রচিত মহাভারত ছুটি খানী মহাভারত নামে পরিচিত।

বিতর্ক 
অনেকের মতে, 'পরাগলী মহাভারত' রচয়িতা কবীন্দ্র পরমেশ্বর ও শ্রীকর নন্দী একই লোক।

আরও দেখুন 

 মহাকাব্য
 মহাভারত
 রামায়ণ
 পুরাণ
 চট্টগ্রাম
 চৈতন্য মহাপ্রভু
 কাশীরাম দাস
 কালীপ্রসন্ন সিংহ
 রাজশেখর বসু
 কবীন্দ্র পরমেশ্বর

তথ্যসূত্র

বহিঃসংযোগ 

প্রাচীন ভারতের মনীষী
মহাভারত
বাঙালি কবি
চট্টগ্রাম জেলার কবি
বাংলাদেশী কবি
তিরামিসু

তিরামিসু (ইতালীয় ভাষায়:Tiramisù; ), আক্ষরিক অর্থে “পিক মি আপ”, হলো একটি ইতালীয় পিঠাজাতীয় মিষ্টি (কেক)। এটির দইও পাওয়া যায়। এটি কফিতে এক ধরনের বিস্কুট - লেডিফিঙ্গারকে (ইতালীয় ভাষায়: সাভোইয়ারদি, যা হালকা এবং মিষ্টি স্পঞ্জ একটি বৃহৎ আঙুলের মত মোটামুটি আকৃতির দেখতে) চুবানো হয়, পরে ইতালীয় পনির – মাস্কারপোনে (এক জাতীয় পনির) ও ডিমের কুসুমের সাথে ফেটানোর পর একে আস্তরীকৃত করা হয়ে থাকে। এর পর এতে স্বাদ আনতে ফ্লেভার হিসেবে লিকিউর ও কোকোয়া যুক্ত করা হয়। অন্যান্য পুডিং, কেক (পিঠা), ও ডেসার্ট (এক ধরনের দই) তৈরিতে একই ধরনের রেসিপি কাজে লাগানো হয়।

ইতিহাস 
প্রকৃত উৎপত্তি নিয়ে কিছুটা তর্ক থাকলেও ঝুপ্পা ইংলেজে (আস্তরিকৃত দই) থেকে এর উৎপত্তি হিসেবে ধরা হয়।

জোভান্নি কাপনিস্ট, নামের ব্যক্তিটি প্রথম এই উপকরণটি ১৯৮৩ সালে প্রয়োগ করেন, তা উল্লেখ করেন । তার রান্নার রেসিপি বই যার নাম “দোলচি দেল ভেনেতো”, যদিও মেরিয়াম-ওয়েবস্টার'স অনলাইন অভিধানে ১৯৮২ সালে প্রথম উল্লেখিত ডেসার্ট হিসেবে রয়েছে। কতিপয় আরো কিছু উৎস (ভিন ভেনেতো, ১৯৮১ সাল, ইতালীয় একাডেমী অব জোসেফ মাফফিওলি এবং বিভিন্ন রান্নার ওয়েবসাইটে) দাবি করে, তিরামিসু তৈরি করা হয় ত্রেভিজো শহরের “লে বেক্কেরিয়ে” নামের রেস্তোরায় ধর্ম-কন্যা এবং ময়রা শিক্ষানবিস রবের্তো লিঙ্গুয়ানোত্ত, ফ্রান্সেসকা ভালোরি, যার কুমারী নাম ছিলো “তিরামিসু”। এটি বলা হয় যে, লিঙ্গুয়ানোত্তে, ফ্রান্সেসকা'র সম্মানে রন্ধনশৈলীর দক্ষতার জন্য এই উপকরণটির তার নামে নামকরণ করেন।

অন্যান্য উৎস থেকে বলা হয় যে, এই কেকটির উৎপত্তি ইতালীর তুস্কানা প্রদেশের সিয়েনা শহরে। কোনো কোনো ময়রাগণ বলে থাকেন, কোসিমো III শহরে আগমনের অংশ হিসেবে এটি তৈরি করা হয়। ব্যতিক্রমে, কারমিনান্তোনিও ইন্নাক্কোনে'র দ্য ওয়াশিংটন পোষ্ট এ লিখিত বিশ্লেষণে উল্লেখ করেন যে তিরামিসু ১৯৬৯ সালের ২৪শে ডিসেম্বরে ভেনিসের কাছাকাছি ভিয়া সত্তত্রেভিসো'তে এক রেস্তোরায় প্রধান সেফ থাকাকালীন সময় তৈরি করেন। যা হোক, দ্য নিউ ইউর্কার তিরামিসু'র উপকরণগুলো “ইতালীর সব রেস্তোরা” হিসেবে তালিকাবদ্ধ করে।

প্রস্তুতপ্রণালী 
তিরামিসু একটি আস্তরিকৃত ডেসার্ট, কফিতে ভেজানো বিচ্ছিন্ন কতিপয় (সাভোইয়ার্দি) বিস্কুট এবং মাস্কারপোনে পনিরে আস্তরীকৃত মিষ্টি ডিম, এবং চিনির মিশ্রণ। ডিম, চিনি ও মার্সালা মদ্য দিয়ে ঝাবাইয়োনে তৈরি করা হয়। প্রথমে কোকোয়া পাউডার উপরে (কোনো কোনো সময় বিস্কুটের মাঝে) টালা করা হয় যাতে একই সাথে তিক্ততাকে মিষ্টায়িত পনির মিশ্রণ দিয়ে সুসজ্জিত করা হয়। বিস্কুটের আস্তর (সাভোইয়ার্দি) তৈরি করতে, সাধারণত স্ট্রং কফি বা স্বাদযুক্ত লিকিউর হিসেবে মার্সালা মদ্য বা ডার্ক রামে চুবানো হয়।

মাস্কারপোনে লেয়ার তৈরিতে প্রথমে ডিমের কুসুম ও চিনির মিশ্রণ তৈরি করা হয়। ডিমের কুসুম চিনির সাথে মিশ্রিত করে একটি ঘন, মোটা ক্রিম তৈরি করা হয়, যেখানে পরে মাস্কারপোনে যুক্ত করা হয়। তারপর এই মিশ্রণটি কফি ভেজানো বিস্কুটের উপর ছড়িয়ে দেয়া হয়। সর্বপরি কোকোয়া পাউডার দেয়া হয় এবং উপরে আরো অন্য অনেক মিশ্রণ দেয়া হয়। 
তিরামিসুতে ক্রমাগত অসংখ্য পরিবর্তন আনা যায়। কোনো কোনো রাঁধুনি অন্য ধরনের কেক বা মিষ্টি, ইষ্টযুক্ত রুটি যেমন – পানেত্তোনে, লেডিফিঙ্গারের স্থলে ব্যবহার করে থাকেন। অন্যান্য পনির মিশ্রণও ব্যবহৃত হয়ে থাকে। কোনো কোনোটি কাঁচা ডিম ধারণ করে এবং অন্য কোনটি ডিম-ই ধারণ করে না। অন্যান্য ঐতিহ্যবাহী লিকিউর হিসেবে মার্সালা মদ্য কফি ও পনির মিশ্রণ, ডার্ক রামযুক্ত, মাদেইরা, পোর্ট, ব্র্যান্ডি এবং কগণাক থাকে।

আরও দেখুন 
 চীজ কেক
 ইতালীয় রান্না
 Profiterole
 Trifle

তথ্যসূত্র 

কাস্টার্ড মিষ্টান্ন
ইতালীয় মিষ্টান্ন
ভেনেতো রন্ধনশৈলী
মিষ্টি পিঠা
কফি জাতীয় খাদ্য
জৈমিনি

জৈমিনি বা জৈমিনী ছিলেন একজন প্রাচীন ভারতীয় ঋষি। তিনি ঋষি শ্রীকৃষ্ণদ্বৈপায়ন বেদব্যাসের শিষ্য এবং ভারতীয় দর্শনের মীমাংসা শাখার এক মহান দার্শনিক।

রচনাবলী

পূর্ব মীমাংসা সূত্র 
জৈমিনির খ্যাতি প্রধানত তার পূর্ব মীমাংসা সূত্র গ্রন্থটির জন্য। এই গ্রন্থের অপর নাম কর্ম মীমাংসা। এই গ্রন্থে বৈদিক অনুশাসনগুলির প্রকৃতি আলোচনা করা হয়েছে। প্রাচীন ভারতীয় দর্শনের ষড় দর্শন বিভাগের পূর্ব মীমাংসা শাখাটির উদ্ভব এই গ্রন্থ থেকেই।

গ্রন্থটির রচনাকাল খ্রিস্টপূর্ব তৃতীয় শতাব্দী। এতে প্রায় ৩,০০০ সূত্র রয়েছে। এই বইতে কর্ম বা অনুষ্ঠান ও ধর্ম বা ধর্মীয় কর্তব্যের উপর ভিত্তি করে বেদ ব্যাখ্যা করা হয়েছে। সঙ্গে প্রাচীন উপনিষদ্‌গুলির টীকাও রয়েছে। জৈমিনীর মীমাংসা তার সময়ে প্রচলিত অতীন্দ্রীয়বাদী বেদান্ত ধারার বিপরীতমুখী একটি অনুষ্ঠান-কেন্দ্রিক ভাবান্দোলন। খ্রিস্টীয় প্রথম সহস্রাব্দের কোনো এক সময়ে শবর পূর্ব মীমাংসার উপর একটি টীকাগ্রন্থ রচনা করেন।

জৈমিনি-ভারত 
জৈমিনি ভারতীয় মহাকাব্য মহাভারত অবলম্বনে জৈমিনি-ভারত নামে একটি মহাকাব্য রচনা করেন। এই কাব্যের "অশ্বমেধ পর্ব"টি বিখ্যাত।

জৈমিনি সূত্র 
জৈমিনি সূত্র বা উপদেশ সূত্র "জৈমিনি জ্যোতিষ"-এর উৎস। এ বইটি আসলে বৃহৎ পরাশর হোর শাস্ত্র-এর টীকা।

অন্যান্য উল্লেখ

সামবেদ 
ঋষি শ্রীকৃষ্ণদ্বৈপায়ন বেদব্যাস বেদকে চার ভাগে ভাগ করে তার চার শিষ্যের (পৈল, বৈশম্পায়ন, জৈমিনি ও সুমন্তু) এক এক জনকে এক একটি ভাগ শিক্ষা দেন। জৈমিনি সামবেদ শিক্ষা করেছিলেন।

মার্কণ্ডেয় পুরাণ 
মহাপুরাণ মার্কণ্ডেয় পুরাণ ঋষি জৈমিনি ও মার্কণ্ডেয়ের মধ্যে কথোপকথনের আকারে লিখিত।

অন্যান্য 
 ভারতীয় জ্যোতিষ
 সামবেদ
 গুরুপূর্ণিমা
 ভারতীয় গণিত

আরও দেখুন

তথ্যসূত্র

বহিঃসংযোগ 
 Purva Mimansa homepage

ঋষি
ভারতীয় দার্শনিক

নাস্তিক দার্শনিক
হিন্দু দার্শনিক ও ধর্মতত্ত্ববিদ
ভারতীয় পুরুষ লেখক
৪র্থ শতাব্দীর ভারতীয় দার্শনিক
তৃতীয় শ্রেণীর মৌল

পর্যায় সারনীর তৃতীয় শ্রেণীর মৌলগুলো হলো স্ক্যানডিয়াম, ইট্রিয়াম, লুটেসিয়াম, লরেনসিয়াম। লুটেসিয়াম, লরেনসিয়ামকে ল্যান্থানাইড ও অ্যাক্টিনাইড সারিতে অর্ন্তভুক্ত করা হয়। অনেকে ল্যান্থানাইড ও অ্যাক্টিনাইড সারির ৩২ টি মৌলকে এই শ্রেনীতে অন্তর্ভুক্ত করার পক্ষে। আবার অনেকে শুধু স্ক্যানডিয়াম, ইট্রিয়ামকে এই শ্রেনীতে রাখার পক্ষে। স্ক্যানডিয়াম, ইট্রিয়াম ও ল্যান্থানাইড গ্রুপের মৌল সমূহকে রেয়ার আর্থ মেটাল  বলা হয়।

পর্যায় সারণীর গ্রুপ
চতুর্থ শ্রেণীর মৌল

পর্যায় সারণির চতুর্থ শ্রেণীর মৌলগুলো হল টাইটানিয়াম, জারকোনিয়াম, হ্যাফনিয়াম ও রাদারফোর্ডিয়াম। টাইটানিয়াম, জারকোনিয়াম ও হ্যাফনিয়াম মৌল তিনটি প্রাকৃতিক ভাবে পাওয়া যায়। রাদারফোর্ডনিয়াম তেজষ্ক্রিয় মৌল।

পর্যায় সারণি
গ্রুপ ০৪
পর্যায় সারণির গ্রুপ
পঞ্চম শ্রেণীর মৌল

পর্যায় সারণীর পঞ্চম শ্রেণীর মৌলগুলো হচ্ছে ভ্যানাডিয়াম, নিওবিয়াম, ট্যান্টালাম, ডুবনিয়াম।

পর্যায় সারণীর গ্রুপ
ষষ্ঠ শ্রেণীর মৌল

পর্যায় সারণীর ষষ্ঠ শ্রেণীর মৌলগুলো হচ্ছে ক্রোমিয়াম, মলিবডেনাম, টাংস্টেন, সিওবোর্গিয়াম।

পর্যায় সারণীর গ্রুপ
অষ্টম শ্রেণীর মৌল

আধুনিক পর্যায় সারণির অষ্টম শ্রেণীর মৌলগুলো হচ্ছে আয়রন, রুথেনিয়াম, অসমিয়াম, হ্যাসিয়াম। এগুলো মূলত অবস্থান্তর ধাতু।

রসায়ন 

পর্যায় সারণি
পর্যায় সারণির গ্রুপ
গায়ত্রী যোশী

গায়ত্রী যোশী (, ; জন্ম ২০ মার্চ, ১৯৭৭-এ মুম্বাই শহরে) তিনি একজন মডেল এবং বলিউড অভিনেত্রী। তার প্রথম চলচ্চিত্র ছিল ২০০৪-এ স্বদেশ।

সংক্ষিপ্ত জীবনী 
তিনি ১৯৯৯-এর ফেমিনা মিস ইন্ডিয়া চূড়ান্ত প্রতিযোগিতায় সেরা পাঁচ জন নাট্যাভিনয়কারীর থেকে একজন, এবং সোনি এন্টারটেনমেন্ট চানিয়া-ভোটে সম্মানিত দর্শক দ্বারা, এবং ২০০০ মিস জাপান আন্তর্জাতিক ইভেন্ট ভারতের প্রতিনিধিত্ব করে নির্বাচিত হয়েছেন। তিনি একটি বেশ কিছু মিউজিক ভিডিও ও পাশাপাশি বিজ্ঞাপনের মডেল হিসেবে কাজ করেছেন: তিনি জগজিত সিং এর কাঘাজ কি কষ্টি এবং হানস্রাজ হান্স 'ঝাঁজারিয়া মিউজিক ভিডিও উপস্থিত হয়ছেন।

তিনি যখন কলেজ এখনও তিনি বম্বে রঞ্জনবিদ্যা, ফিলিপস, পন্ডস, গোদরেজ, সানসিল্ক, এলজি পাশাপাশি হুন্ডাইয়ের বিজ্ঞাপনে শাহরুখ খান-এর সঙ্গে কাজ করেছেন. তিনি ঋতু কাণ্ডকীর্তি এবং ক্যালেন্ডার জন্য ২০০১-এ মডেল হয়েছেন।

তিনি ডিসেম্বর ২০০৪ সালে তার বলিউড আত্মপ্রকাশ করেন, আশুতোষ গোয়ারিকর-এর স্বদেশ চলচ্চিত্রে শাহরুখ খান-এর বিপরীত অভিনয় করেন। ছবিটি বাণিজ্যিকভাবে ভাল ছিল না, কিন্তু তার কর্মক্ষমতা এবং অভিনয় ক্ষমতা সমালোচনা ছিল অত্যন্ত প্রশংসিত।

ব্যক্তিগত জীবন 
তিনি ২৭ আগস্ট, ২০০৫-এ ওবেরয় কন্সট্রাকশনস এর ব্যবস্থাপনা পরিচালক বিকাস ওবেরয় এর সঙ্গে বিবাহ বন্ধনে আবদ্ধ হন, গ্র্যান্ড হ্যাত্ত হোটেলে বিবাহের কার্য সম্পূর্ণ হয়। তিনি ১ সেপ্টেম্বর, ২০০৬-এ তার প্রথম বাচ্চা ছেলে জন্ম দিয়েছেন। এবং দ্বিতীয় বাচ্চা ছেলে জন্ম দিয়েছেন ২৭ মে ২০০৮-এ।

চলচ্চিত্রের তালিকা 
 স্বদেশ (২০০৪) - গীতা
 ড্রীম টাইম (২০০৯) - শীরা

সম্মাননা 
 বলিউড পুরস্কার, শ্রেষ্ঠ অভিষেক অভিনেত্রী - স্বদেশ (২০০৫)
 স্টার স্ক্রিন অ্যাওয়ার্ড শ্রেষ্ঠ আশাপ্রদ নবাগতা অভিনেত্রী - স্বদেশ (২০০৫)
 জি সিনে অ্যাওয়ার্ড শ্রেষ্ঠ অভিষেক অভিনেত্রী - স্বদেশ (২০০৫)
 গ্লোবাল ইন্ডিয়ান ফিল্ম অ্যাওয়ার্ডস, শ্রেষ্ঠ নবাগতা অভিনেত্রী - স্বদেশ (২০০৫)

তথ্যসূত্র

বহিঃসংযোগ 
  - এ

ভারতীয় অভিনেত্রী
১৯৭৭-এ জন্ম
ভারতীয় চলচ্চিত্র অভিনেত্রী
ভারতীয় হিন্দু
২১শ শতাব্দীর ভারতীয় অভিনেত্রী
জীবিত ব্যক্তি
হিন্দি চলচ্চিত্র অভিনেত্রী
ফেমিনা মিস ইন্ডিয়া বিজয়ী
জি সিনে পুরস্কার বিজয়ী
মহারাষ্ট্রের নারী মডেল
নাগপুরের অভিনেত্রী
জগদীশ গুপ্ত

জগদীশ গুপ্ত বা জগদীশ চন্দ্র সেনগুপ্ত (জন্ম: ৫ জুলাই, ১৮৮৬ (২২শে আষাঢ়, ১২৯২ বঙ্গাব্দ) - মৃত্যু: ১৫ এপ্রিল, ১৯৫৭) ভারত উপমহাদেশের অন্যতম বাঙালি ঔপন্যাসিক এবং ছোটগল্পকার ছিলেন। তিনি মূলত কথাসাহিত্যিক হলেও সাহিত্যিক জীবনের শুরুতে কবিতা লিখেছেন ও একটি কবিতা সংকলন প্রকাশ করেছেন।

শৈশবকাল 
তার পৈতৃকনিবাস ফরিদপুর জেলার খোর্দ মেঘচারমি গ্রামে। পিতা কৈলাশচন্দ্র গুপ্ত কুষ্টিয়া আদালতের বিশিষ্ট আইনজীবী ছিলেন। পিতার কর্মসূত্রে জগদীশ গুপ্ত কুষ্টিয়া জেলার আমলাপাড়ায় ১২৯২ বঙ্গাব্দের ২২ আষাঢ় ( ৫ জুলাই, ১৮৮৬) জন্মগ্রহণ করেন। ১৯০৫ সালে কলকাতা সংস্কৃত কলেজিয়েট স্কুল থেকে ম্যাট্রিক পাস করেন। অতঃপর কলকাতা রিপন কলেজে ভর্তি হন। ১৯০৭ সালে এফ. এ পরীক্ষা দিয়ে কলেজের পাঠ ত্যাগ করেন। পরবর্তীতে কলকাতা কমার্শিয়াল ইন্সটিটিউট থেকে শর্টহ্যান্ড ও টাইপরাইটিং শিক্ষা গ্রহণ করেন।

কর্মজীবন 
বীরভূম জেলার সিউড়ি জজকোর্টে টাইপিস্টের চাকরি লাভ করেন ১৯০৮ সালে। সেখানে ৪/৫ বছর চাকরি করার পর উড়িষ্যার সম্বলপুরে একজিকিউটিভ এঞ্জিনিয়ারের অফিসে পুনরায় টাইপিস্টের চাকরি গ্রহণ করেন ১৯১৩ সালে। কিন্তু কর্তৃপক্ষের সঙ্গে মনোমালিন্য ঘটায় চাকরি থেকে ইস্তফা দেন। অতঃপর কলকাতার "জাগো'স ইঙ্ক" নামের ফাউন্টেনপেনের কালি তৈরির একটি কারখানা খোলেন। এ ব্যবসায় উন্নতি করতে না পেরে ১৯২৭ সালে বোলপুরের চৌকি আদালতে আবারো টাইপিস্টের চাকরিতে যোগদান করেন। সেখানে একটানা ১৭ বছর চাকরি করার পর ১৯৪৪ সালে অবসর গ্রহণ করেন। এরপর কুষ্টিয়ায় বাস করতে থাকেন। ১৯৪৭ সালে দেশবিভাগের পর কুষ্টিয়া ত্যাগ করে কলকাতায় গমন করেন ও সেখানেই স্থায়ীভাবে বসবাস করেন।

রচনাকর্ম 
কবি হিসেবে তিনি প্রথমে আত্মপ্রকাশ করলেও ছোট গল্পকার-রূপে বাংলা সাহিত্যে স্থায়ী আসন লাভ করেন। 'বিজলী', 'কালিকলম', 'কল্লোল' প্রভৃতি সেকালের নতুন ধরনের সকল পত্রিকাতেই গল্প প্রকাশ করেছেন। গল্প ও উপন্যাসের ক্ষেত্রে প্রকাশভঙ্গির স্বাতন্ত্র্যের জন্য সাহিত্যিক মহলে বিশিষ্ট স্থান পেয়েছিলেন।

ছোটগল্পের বিশিষ্ট শিল্পী ছিলেন জগদীশ গুপ্ত। গভীর জীবনবোধ, সুঠাম কাহিনিবিন্যাস ও চরিত্রচিত্রণের নৈপুণ্যে তার ছোটগল্প সমৃদ্ধ হয়েছে। মনোবৈকল্য ও মনোবিশ্লেষণ এবং দুঃখময়তার নিপুণ বর্ণনায় তার শিল্পকর্ম এক অসাধারণ সৃষ্টি হিসেবে বিবেচিত হয়েছে। সামাজিক অন্যায়-অবিচারের চেয়ে অদৃষ্টলিপিই দুঃখময়তার কারণ বলে তার গল্পে বিশ্লেষিত। 
 গল্পগ্রন্থ: বিনোদিনী (১৩৩৪); রূপের বাহিরে (১৩৩৬); শ্রীমতি (১৩৩৭); উদয়লেখা (১৩৩৯); শশাঙ্ক কবিরাজের স্ত্রী (১৩৪১); মেঘাবৃত অশনি (১৩৫৪); স্বনির্বাচিত গল্প (১৩৫৭)
 উপন্যাস: অসাধু সিদ্ধার্থ (১৩৩৬); লঘুগুরু; দুলালের দোলা (১৩৩৮); নিষেধের পটভূমিকায় (১৩৫৯); কলঙ্কিত তীর্থ (১৩৬৭); রোমন্থন
 কবিতা-সঙ্কলন: অক্ষরা

তথ্যসূত্র 

১৮৮৬-এ জন্ম
পূর্ববঙ্গে জন্ম
১৯৫৭-এ মৃত্যু
বাঙালি লেখক
বাঙালি কবি
বাঙালি ঔপন্যাসিক
২০শ শতাব্দীর বাঙালি ঔপন্যাসিক
বাঙালি ছোটগল্পকার
২০শ শতাব্দীর বাংলাদেশী কবি
২০শ শতাব্দীর ভারতীয় কবি
২০শ শতাব্দীর পুরুষ লেখক
কুষ্টিয়া জেলার আইনজীবী
কুষ্টিয়া জেলার লেখক
কলকাতার লেখক
বাংলা ভাষার লেখক
বাঙালি পুরুষ কবি
বাংলা ভাষার কবি
হিন্দু কবি
বাঙালি হিন্দু
২০শ শতাব্দীর বাঙালি
সুরেন্দ্রনাথ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় ঔপন্যাসিক
ভারতীয় ছোটগল্পকার
ভারতীয় কবি
ভারতীয় পুরুষ লেখক
ভারতীয় পুরুষ ঔপন্যাসিক
ভারতীয় পুরুষ ছোটগল্পকার
ভারতীয় পুরুষ কবি
২০শ শতাব্দীর বাঙালি কবি
২০শ শতাব্দীর ভারতীয় লেখক
২০শ শতাব্দীর ভারতীয় ঔপন্যাসিক
কুষ্টিয়া জেলার ব্যক্তি
ডন ২

ডন ২ : দি কিং ইজ ব্যাক এটি ২০১১ সালের একটি বলিউড থ্রিলার চলচ্চিত্র। ফারহান আখতার পরিচালিত এই চলচ্চিত্রটি ডন সিরিজ-এর ২০০৬ এ মুক্তিপ্রাপ্ত ডন চলচ্চিত্রের সিকুয়েল। মূল ভূমিকায় অভিনয় করেছেন শাহরুখ খান, প্রিয়াঙ্কা চোপড়া। শাহরুখ আবেদনময়ী নারী পুলিশের হাতে গ্রেফতার হওয়ার সময় 'কিঙ্কি' শব্দ উচ্চারণ করে নিজের ফেমডম ফ্যান্টাসির পরিচয় দেন। এবং কিছু গুরুপ্তপুর্ণ চরিত্রে আছেন বোমন ইরানী, ওম পুরি, লারা দত্ত ও কুনাল কপূর। চলচ্চিত্রটি ২৩ ডিসেম্বর ২০১১ মুক্তি দেওয়া হয়েছে ৷ চলচ্চিত্রটি 2D এবং 3D উভয় ফরম্যাটের উপর করা হয়েছে। এছাড়াও চলচ্চিত্রটি তামিল ভাষা ও তেলুগু ভাষায়ও অনুদিত হয়েছে।

কাহিনী সংক্ষেপ 
চলচ্চিত্রটিতে মূল ভূমিকায় অভিনয় করেছেন শাহরুখ খান, প্রিয়াঙ্কা চোপড়া। এবং কিছু গুরুত্বপূর্ণ চরিত্রে অভিনয় করেছেন বোমান ইরানি, ওম পুরি, লারা দত্ত ও কুনাল কাপুর।

নির্মাণ ইতিহাস
২০০৬ সালে ডন চলচ্চিত্রটি মুক্তির সময় এটির সিকুয়েল করার ধারণা করা হয়েছিল, এবং পরিচালক ফারহান আখতার নিজেই চলচ্চিত্রটি মুক্তির পরে ঘোষণা করেছিল যে- শীঘ্রই এটির সিকুয়েল কাজ শুরু করবে। তবে, তিনি অন্যান্য সঙ্গে জড়িত ছিল তারা শাহরুখ খান-এর চলচ্চিত্র রব নে বানা দি জোড়ি এবং মাই নেম ইজ খান তাকে সিডিউল দিয়েছেন। তবে ফেব্রুয়ারি ২০১০, আখতার উদ্ভূত যে সিনেমার জন্য স্ক্রিপ্ট ও স্থান ঠিক হয়েছে।

ডন ২-এর শুটিং শুরু হয় ১০ অক্টোবর, ২০১০ থেকে বার্লিন, জার্মানি। শাহরুখ খান আয়তন পর্যন্ত জিজ্ঞাসা করেন চলচ্চিত্র ও ছয় প্যাক সম্প্রসারিত।

শ্রেষ্ঠাংশে 

 শাহরুখ খান - ডন / বিজয়
 প্রিয়াঙ্কা চোপড়া - রমা
 লারা দত্ত - আয়েশা
 কুণাল কাপুর - সমীর
 বোমন ইরানি - ডিসিপি ডি'সিলভা / ভার্ধান
 ওম পুরি - সিবিআই অফিসার বিশাল মালিক

ধারাবাহিক 

ডন ৩ চলচ্চিত্রটি ডন সিরিজ-এর ২০১১ এ মুক্তিপ্রাপ্ত ডন ২ চলচ্চিত্রের সিকুয়েল। এই চলচ্চিত্রটির মূল ভূমিকায় অভিনয় করবেন শাহরুখ খান।

সংগীত

সাউন্ড ট্র্যাক

তথ্যসূত্র

বহিঃসংযোগ 
  - এ

২০১১-এর চলচ্চিত্র
ভারতীয় চলচ্চিত্র
২০১০-এর দশকের হিন্দি ভাষার চলচ্চিত্র
রেড চিলিজ এন্টারটেইনমেন্টের চলচ্চিত্র
ভারতীয় ধারাবাহিক চলচ্চিত্র
আইটেম নাম্বার বিশিষ্ট চলচ্চিত্র
২০১০-এর দশকের অ্যাকশন থ্রিলার চলচ্চিত্র
শঙ্কর-এহসান-লায় সুরারোপিত চলচ্চিত্র
বার্লিনের পটভূমিতে চলচ্চিত্র
জার্মানিতে ধারণকৃত চলচ্চিত্র
মালয়েশিয়ায় ধারণকৃত চলচ্চিত্র
২০১১-এর অ্যাকশন থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় ত্রিমাত্রিক চলচ্চিত্র
গোয়ায় ধারণকৃত চলচ্চিত্র
মুম্বইয়ে ধারণকৃত চলচ্চিত্র
২০১১-এর ত্রিমাত্রিক চলচ্চিত্র
মাই নেম ইজ খান

মাই নেম ইজ খান (, , সাধারনভাবে উল্লেখ করা হয় MNIK হিসেবে। এটি ২০১০-এর একটি ভারতীয় হিন্দি ভাষার চলচ্চিত্র, ছবিটি পরিচালনা করেছেন করণ জহর, চিত্রনাট্য করেছেন শিবানী বাথিজা, যৌথভাবে প্রযোজনা করেছেন হিরু যশ জহর এবং গৌরী খান, ছবিতে নাম ভূমিকায় অভিনয় করেছেন শাহরুখ খান এবং তার বিপরীতে আছেন কাজল। দীর্ঘ নয় বছর পর তারা জুটিবদ্ধ হলেন (তাদের একসাথে শেষ ছবি কাভি খুশি কাভি গাম... ২০০১ সালে)। ছবিটি যৌথভাবে প্রযোজনা করেছে ধর্ম প্রডাকশনস, রেড চিলিস এন্টারটেইনমেন্ট এবং বিপণন করেছে ফক্স সটার এন্টারটেইনমেন্ট। চলচ্চিত্র জন্য সকল হিসেব কষে  ১০০.০ কোটি টাকা(ইউএস$ ২০.২৮ মিলিয়ন) এর ব্যয় ধরা হয়েছিল, যা হয়ে উঠে ২০১০-এর সবচেয়ে ব্যয়বহুল বলিউড চলচ্চিত্র। এটি কোন ভারতীয় চলচ্চিত্র জন্য সর্বাধিক, অতিক্রমকারী  ৯০.০ কোটি টাকা(ইউএস$ ১৮.২৫ মিলিয়ন) গজনীর রেকর্ড।

শ্রেষ্ঠাংশে 
 শাহরুখ খান - রিজওয়ান খান
 কাজল - মন্দিরা খান
 জিমি শের্গীল - জাকির খান
 পল্লবী শারদা - সাজিদা খান

সংগীত

সাউন্ড ট্র্যাক

তথ্যসূত্র

বহিঃসংযোগ

২০১০-এর চলচ্চিত্র
২০১০-এর নাট্য চলচ্চিত্র
২০১০-এর দশকের নাট্য চলচ্চিত্র
২০১০-এর দশকের হিন্দি ভাষার চলচ্চিত্র
হিন্দি ভাষার নাট্য চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
হংকংয়ের চলচ্চিত্র
এশীয়-মার্কিন নাট্য চলচ্চিত্র
আত্মসংবৃতি সম্পর্কে চলচ্চিত্র
বর্ণবাদ সম্পর্কে চলচ্চিত্র
১১ সেপ্টেম্বরের হামলা অবলম্বনে চলচ্চিত্র
বারাক ওবামার সাংস্কৃতিক চিত্রায়ণ
২০০০-এর দশকের পটভূমিতে চলচ্চিত্র
ক্যালিফোর্নিয়ার পটভূমিতে চলচ্চিত্র
জর্জিয়ার (মার্কিন অঙ্গরাজ্য) পটভূমিতে চলচ্চিত্র
পেন্সিল্‌ভেনিয়ার পটভূমিতে চলচ্চিত্র
সান ফ্রান্সিস্কোতে ধারণকৃত চলচ্চিত্র
মুম্বইয়ে ধারণকৃত চলচ্চিত্র
করণ জোহর পরিচালিত চলচ্চিত্র
শঙ্কর-এহসান-লায় সুরারোপিত চলচ্চিত্র
রেড চিলিজ এন্টারটেইনমেন্টের চলচ্চিত্র
ফক্স সার্চলাইট পিকচার্সের চলচ্চিত্র
ফক্স স্টার স্টুডিওসের চলচ্চিত্র
মার্কিন রাজনৈতিক নাট্য চলচ্চিত্র
ভারতে ধারণকৃত বিদেশী চলচ্চিত্র
মার্কিন বহুভাষিক চলচ্চিত্র
লস অ্যাঞ্জেলেসের পটভূমিতে চলচ্চিত্র
সান ফ্রান্সিস্কোর পটভূমিতে চলচ্চিত্র
নিউ ইয়র্কের (অঙ্গরাজ্য) পটভূমিতে চলচ্চিত্র
ইংরেজি ভাষার ভারতীয় চলচ্চিত্র
ইসলাম সম্পর্কে চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
মার্কিন যুক্তরাষ্ট্রে ধারণকৃত চলচ্চিত্র
ফিলাডেলফিয়ার পটভূমিতে চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
হোয়াইট হাউসের পটভূমিতে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
ভারতে ধারণকৃত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মুম্বইয়ের পটভূমিতে চলচ্চিত্র
হলিউড সম্পর্কে চলচ্চিত্র
ফেডারেল ব্যুরো অব ইনভেস্টিগেশন সম্পর্কে চলচ্চিত্র
২০১০-এর দশকের ইংরেজি ভাষার চলচ্চিত্র
ভারতীয় বহুভাষিক চলচ্চিত্র
২০১০-এর দশকের মার্কিন চলচ্চিত্র
জর্জ ডব্লিউ. বুশের সাংস্কৃতিক চিত্রায়ণ
বাণিজ্য ভারসাম্য

বাণিজ্য ভারসাম্য () হচ্ছে কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য। একে নেট রপ্তানীও বলা হয়ে থাকে এবং অনেক সময় একে NX বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়;নেতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়। বাণিজ্য ভারসাম্যকে অনেক সময় পণ্য ও সেবার ভারসাম্য - এ দুই ভাগে ভাগ করা হয়।

সংজ্ঞা

অর্থনৈতিক প্রভাব সম্বন্ধে বিভিন্ন মত

প্রকৃত বাণিজ্য ভারসাম্য

বহিঃসংযোগ 

 Are Trade Deficits a Drag on U.S. Economic Growth?
 Graph of Historical U.S. Net Export of Goods and Services
 Where Do U.S. Dollars Go When the United States Runs a Trade Deficit? from Dollars & Sense magazine
 The Economic Impact of a U.S. Slowdown on the Americas from the Center for Economic and Policy Research
 OECD Trade balance statistics 
 U.S. Government Export Assistance 

অর্থনীতি
অর্থনৈতিক সূচক
আন্তর্জাতিক বাণিজ্য
আন্তর্জাতিক অর্থনীতি
অর্থনীতি পরিভাষা
আন্তর্জাতিক বৃহত
অর্থসংস্থান
আন্তর্জাতিক সামষ্টিক অর্থনীতি
দ্য ম্যান ইয়োর ম্যান কুড স্মেল লাইক

দ্য ম্যান ইয়োর ম্যান কুড স্মেল লাইক () ২০১০ সালে মার্কিন যুক্তরাষ্ট্রে নির্মিত একটি বিজ্ঞাপন চিত্র। প্রোক্টর এন্ড গ্যাম্বল কোম্পানী পুরুষমানুষের ব্যবহার্য ওল্ড স্পাইস ব্র্যান্ডের বডিওয়াশ বাজারজাতকরণের উদ্দেশ্যে এই বিজ্ঞাপন চিত্রটি নির্মাণ করেছিল। বিভিন্ন কারণে এই বিজ্ঞাপন চিত্রটি অসাধারণ জনপ্রিয়তা অর্জ্জন করতে সক্ষম হয়।

বর্ণনা 
মাত্র ৩৩ সেকেণ্ড দীর্ঘ এই বিজ্ঞাপন চিত্রটির ২৯ সেকেণ্ড কালপরিধিতে উচ্চারিত শব্দের সংখ্যা ১০৮। ঠাসবুনোটে গাঁথা এই শব্দমালা মডেল ইসাইয়া মুস্তাফার কণ্ঠে স্পষ্ট ও তীক্ষ্ণভাবে উচ্চারিত হয়েছে। দৃশ্যের অবতারণা হয় স্নানাগারে, শাওয়ার দিয়ে তখনো পানি পড়ছে, সদ্যস্নাত ইসাইয়া মুস্তাফা দণ্ডায়মান দর্শকের মুখোমুখি। তার কোমড়ে তোয়ালে জড়ানো ; নগ্নবক্ষ ইসাইয়া মুস্তাফা পুরুষালি আবেদনে পরিপূর্ণ। তার উচ্চকিত কণ্ঠ এবং শব্দবাণ একমুহূর্তে মনোযোগ কেড়ে নেয়। সে বলে: “Hello ladies, look at your man, now back to ME. Now back at your man, now back to ME.” তারপর নিসংকোচে, আত্মবিশ্বাসে ঋদ্ধ কণ্ঠে সে নিজেই জানান দেয়: “Sadly, he isn’t ME”। তা হলে উপায়? ইসাইয়া মুস্তাফা অবিলম্বে সমাধান বাৎলে দেয়: ,“… but if he stopped using ladies scented body wash and switched to Old Spice, he could smell like he’s ME.”। অত:পর দৃঢ় কণ্ঠে সে আদেশের ভঙ্গীতে বলে: “Look down, back up;- where are you?”। তাইতো ভদ্রমহিলারা কোথায়? তারা কি তবে টিভি পর্দ্দার সম্মুখে নেই? না, ওল্ডস্পাইস নায়ক জানান দেয়: “You’re on a boat with the MAN your man could smell like.”। সে এখন স্বগৃহের স্নানাগার থেকে সমুদ্রে ভাসমান জাহাজের ডেকে। তারপর জাদুকরি টানে নাটকীয় ভঙ্গিমায় সে বলে, “What’s in your hand, back at me. I have it; it’s an oyster with two tickets to that thing you love.” । দর্শককে অবাক করে দিয়ে ঝিনুকটির চোয়াল ফুঁড়ে অজস্র হীরের স্ফটিক অবিরল গড়িয়ে পড়তে থাকে। আর জাদুকরের হাতের তালু থেকে জেগে ওঠে ওল্ড স্পাইস বডিওয়াশ ফর ম্যান-এর ঘন লাল রং কৌটা। এই অসম্ভাব্যতার প্রেক্ষাপটে ইসাইয়া মুস্তাফা উচ্চারণ করে: “Anything is possible when your man smells like Old Spice and not a lady.”।

সাফল্য 
২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নভেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়। ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়। “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জ্জন করে।

সাফল্যের সূত্রবালী

সমালোচনা

তথ্যসূত্র

বহিঃসংযোগ 
 
 
 ভিন্ন সূত্রে লভ্য এই বিজ্ঞাপন চিত্র

২০১০-এর সৃষ্টিকর্ম
২০১০-এ প্রবর্তিত ইন্টারনেট মিম
প্রক্টর অ্যান্ড গ্যাম্বল